LAOAG CITY - Tiniliw dagiti kameng ti Philippine National Police ti innem a lallaki kalpasan a maatap a nagsusublat a nangrames iti maysa a guest relations officer wenno GRO idiay Pasuquin Ilocos Norte.
Iti inisyal nga imbestigasyon ti PNP-Pasuquin, innem a lallaki nga agpapada a mannalon ti napan nagkakanta iti maysa a videoke bar a pagpapaayan ti nasao a GRO a nailinged iti nagan a Jenny.
Rumrumuar nga idi nabarteken dagiti suspek ket inawis da ti biktima a mapan iti igid ti baybay ken idi nakakita da ti kubo-kubo idiay a napan da intuloy ti naginom.
Maipagarup nga idi nabartek ti biktima ket nakaturog ngem nakigtot idi madlaw na nga adda nakaparabaw iti bagi na ken nangrames kenkuana.
Kalpasan ti nasao a lalaki ket simmublat pay dagiti dadduma a pakaibilangan ti maysa a menor de edad.
Temporaryo a napalubusan dagiti suspek kabayatan a maisagsagana ti kaso a maipila kontra kenkuana.
ilo_Latn ilo_Latn ilo_Latn ilo_Latn ilo_Latn ilo_Latn